เรื่องร้องเรียน: มีรถเข็นขายลูกชิ้นปิ้ง(ตามรูป) มาตั้งขายบริเวณบาทวิถีตรงป้ายรถเมล์ตลาดดาวคะนองเชิงสะพานลอยคนข้ามถนน กีดขวางทางเท้า ทำให้ยืนรอรถเมล์ไม่สดวก และป้ายรถเมล์ป้ายนี้จะมีคนมายืนรอรถเมล์ค่อนข้างหนาแน่น และคนเดินขึ้นลงสะพานลอยคนข้ามถนน อีกทั้งลุงที่ขายลูกชิ้นปิ้งคนนี้มีพฤติกรรมเป็นนักเลง ถ้าใครมายืนรอรถเมล์แล้วไม่ซื้อของแก พอแกเห็นบ่อยๆ แกจะออกท่าทางเขม่นไม่พอใจ อยากมีเรื่องกับคนที่มายืนรอรถเมล์ที่ป้ายรถเมล์ ซึ่งแกเป็นคนในซอยชุมชนแถวนี้ โดยจะเข็นรถเข็นออกมาขายตั้งแต่เวลา17.00น.-02.00น. ทุกวัน ขอให้แจ้งเจ้าหน้าที่เทศกิจมาตรวจสอบและให้ย้ายไปตั้งขายบริเวณอื่นที่ไม่ใช่ป้ายรถเมล์ โดยป้ายรถเมล์แห่งนี้ จะมีคนมายืนรอรถค่อนข้างหนาแน่น จึงอยากจะเสนอให้ทาง กทม. สร้างศาลาที่พักรอรถเมล์ จะเป็นการดี เพราะพวกหาบเร่แผงลอยบริเวณนี้จะได้ไม่มาตั้งขายล้ำที่บริเวณป้ายรถเมล์ที่คนต้องมายืนรอรถเมล์ และสร้างปัญหาให้กับคนที่มายืนรอรถเมล์ที่ป้ายรถแห่งนี้
การดำเนินการของเจ้าหน้าที่: เขตธนบุรี ฝ่ายเทศกิจ เจ้าหน้าที่เทศกิจดำเนินการตรวจสอบแล้ว ขอเรียนว่า พบผู้ค้าตามที่มีผู้ร้องแจ้งมาจริง และได้ดำเนินการประชาสัมพันธ์ ตักเตือน ให้ทราบว่าไม่สามารถขายในบริเวณนี้ได้ เนื่องจากเป็นป้ายรถเมลล์ ซึ่งเป็นข้อห้ามในหลักเกณฑ์การทำการค้า ทั้งนี้เจ้าหน้าที่เทศกิจจะดำเนินการกวดขันอย่างต่อเนื่องต่อไป
ความเห็นของผู้แจ้ง: จนท. เทศกิจ ปฏิบัติหน้าที่ได้ดีเยี่ยม
พื้นที่: แขวงดาวคะนอง เขตธนบุรี กรุงเทพมหานคร